**ROTARY KLUB ZAGREB METROPOLITAN raspisuje**

**NATJEČAJ**

**za stipendiranje izvrsnih studenata/ica kojima je potrebna financijska pomoć kod redovnog školovanja – 2 stipendije**

**Pravo na stipendiju mogu ostvariti:**

Redoviti student/ice sveučilišnog preddiplomskog studija 2.godine:

- ako nastavljaju sa studijem odmah po završetku srednje škole

- ako im je prosjek ocjena iz položenih ispita u dosadašnjem studiju 4,5 ili više

- ako nisu, osim iz opravdanih razloga, ponavljali godinu studija

- ako nisu stariji od 26 godina

- ako su slabijeg materijalnog statusa

**Popis dokumenata koje je potrebno priložiti**

1. Kratki životopis koji će obavezno sadržavati sljedeće podatke:
   1. osnovni podaci o studentu/ici : ime ,prezime, datum rođenja, mjesto rođenja, adresa prebivališta OIB
   2. ime, prezime, datum rođenja, zanimanje oba roditelja
   3. prijepis ocjena s državne mature i rang na prijemnom ispitu
   4. dodatne aktivnosti kojima se bavite/ste se bavili ( izvannastavne, nastavne, sport, strani jezici, studentske/učeničke razmjene..)
2. Prijepis ocjena dosada položenih ispita ovjeren od strane fakulteta

3. Potvrde o dodatnim aktivnostima na fakultetu/izvan fakulteta (rad u fakultetskim organizacijama, sport, strani jezici, razmjene)

4. Potvrda o materijalnom stanju roditelja (porezni izvadak)

5. Esej o viđenju svog zanimanja u budućnosti te o djelovanju i organizaciji Rotary (do 1500 riječi)

Kandidati/kinje koji/e zadovoljavaju sve navedene kriterije biti će pozvani/e na razgovor.

U slučaju istih ili u bitnom sličnih uvjeta, prednost pri dodjeli stipendija imaju:

- kandidati/kinje s boljim prosjekom ocjena i boljim uspjehom u dodatnim aktivnostima, kandidati/inje bitno slabijeg materijalnog i socijalnog statusa, kandidati/inje bez jednog ili oba roditelja ili koji potječu iz obitelji s više djece

**Novčani iznos stipendije**

Stipendije se dodjeljuju za razdoblje od 10 mjeseci. Mjesečni iznos stipendije je 1.000,00 kn. Odabranim stipendistima/icama stipendije će se isplaćivati od veljače 2019., a dio iznosa isplatiti će se retrogradno za period od 15.09.2018.do 15.01.2019**.**

**Rok za prijavu: 18.01.2019.**

(Dokumenti se zaprimaju i dana 18.01.2019.)

Sve dokumente molimo poslati na sljedeću mail adresu: stipendije.rotary.metropolitan@gmail.com.

**Rezultati natječaja:**

Sve informacije o rezultatima natječaja, kao i termini intervjua za odabrane kandidate/kinje biti će poslani putem maila uz telefonsku obavijest.

**Kontakt:**

U slučaju bilo kakvih pitanja molimo javite se na mail adresu: [stipendije.rotary.metropolitan@gmail.com](mailto:stipendije.rotary.metropolitan@gmail.com)

U Zagrebu, 12.12.2018.